Էնիո Մորիկոնե
Էնիո Մորիկոնե (, ), իտալացի կոմպոզիտոր, վերադաշնակող և դիրիժոր։ Հիմնականում երաժշտություն է գրել կինեմատոգրաֆիայի և հեռուստատեսության համար։  «Իտալիայի Հանրապետությանը մատուցած ծառայությունների համար» շքանշանի մեծ խաչի ասպետ։  «Օսկարի» կրկնակի դափնեկիր՝ 2007 թվականին «Օսկար» կինեմատոգրաֆիայում ունեցած զգալի վաստակի համար և «Նողկալի ութնյակը» (2016) ֆիլմի երաժշտության համար։ Իտալիայի ազգային՝ Դավիդ դի Դոնաթելլո կինոմրցանակի իննակի դափնեկի. Դավիդ դի Դոնաթելլո՝ ֆիլմի լավագույն երաժշտության համար։ «Ոսկե գլոբուսի» եռակի դափնեկիր, BAFTA մրցանակի վեցակի մրցանակակիր և այլ մրցանակների դափնեկիր։

Կենսագրություն 

Էնիո Մորիկոնեն ծնվել է 1928 թվականի նոյեմբերի 10-ին Հռոմում՝ պրոֆեսիոնալ երաժիշտ, ջազային շեփորահար Մարիո Մորիկոնեի և տնային տնտեսուհի Լիբերա Ռիդոլֆի ընտանիքում։ Էնիոն տան հինգ զավակներից ամենամեծն էր։ Երբ լրացավ նրա տասներկուամյակը, ընդունվեց Հռոմի Սանտա Չեչիլյա կոնսերվատորիան, որտեղ նրան դասավանդել է Գոֆրեդո Պետրասին։ Կոնսերվատորիայում Մորիկոնեն ստացավ երեք դիպլոմ՝ շեփորի դասարանի (1946), գործիքավորման (1952) և կոմպոզիցիայի (1954)։

Երբ լրացավ նրա տասնվեցամյակը, Մորիկոնեն Ալբերտո Ֆլամինի անսամբլի երկորդ շեփորահարը դարձավ, որտեղ նախկինում նվագել էր հայրը։ Անսամբլի հետ Մորիկոնեն գումար էր վաստակում՝ նվագելով գիշերային ակումբներում և Հռոմի հյուրանոցներում։ Մեկ տարի անց աշխատանքի է անցնում թատրոնում, իսկ հետո երեք տարի դառնում է կոմպոզիտոր։ 1950 թվականին սկսել է հայտնի կոմպոզիտորների երաժշտությունների վերադաշնակումը ռադիոյով։ Դրանով զբաղվել է ընդհուպ մինչև 1960 թվականը, որից հետո նույն գործով զբաղվել է հեռուստաշոուի համար։

Ֆիլմերի համար երաժշտություն սկսել է գրել 1961 թվականից, երբ նա 33 տարեկան էր։ Սկսել է սպագետտի-վեսթերն ժանրի ֆիլմերից։ Մեծ ճանաչում ստացավ նախկին համադասարանցու՝ ռեժիսոր Սերջիո Լեոնեի ֆիլմում աշխատելու ժամանակ։ Ավելի ուշ սկսում է աշխատել Իտալիայի հայտնի ռեժիսորներ՝ Բեռնարդո Բերտոլուչիի, Պիեռ Պաոլո Պազոլինիի, Դարիո Արջենտոյի, Սալվատորե Սամպերիի և այլոց հետ։

1964 թվականից Մորիկոնեն աշխատել է «RCA» ձայնագրման ստուդիայում, որտեղ վերադաշնակել է հարյուրավոր երգեր, այդ թվում և Ջաննի Մորանդիի, Մարիո Լանցայի, Միրանդա Մարտինոյի համար։

Հայտնի դառնալով Եվրոպայում՝ Էնիոյին հրավիրում են աշխատելու Հոլիվուդի կինեմատոգրաֆիայում։ ԱՄՆ-ում երաժշտություններ է գրում հայտնի ռեժիսորների ֆիլմերի համար՝ Ռոման Պոլանսկի, Օլիվեր Սթոուն, Բրայան դե Պալմա, Մայք Նիքոլս, Ջոն Կարպենտեր, Բարի Լևինսոն, Թերենս Մալիք և այլն։

Մահացել է 2020 թվականի հուլիսի 6-ին։

Ընտանիք 
Էնիո Մորիկոնեն ամուսնացած է եղել և ունի 4 երեխա.

 Անդրեա՝ դիրիժոր, կոմպոզիտոր
 Մարկո՝ աշխատում է հեղինակային իրավունքների ընկերությունում
 Ալեսանդրա՝ վիրաբույժ
 Ջովանի՝ աշխատում է Universal ընկերությունում։

Մորիկոնեն տարված է եղել շախմատով, խաղացել է աշխարհի չեմպիոնների հետ։

Ընտրյալ ֆիլմեր 

 1966 – Լավը, վատը, չարը /Il buono, il brutto, il cattivo
 1970 – Առանց որևէ կասկածների քաղաքացու գործով հետաքննություն / Indagine su un cittadino al di sopra di ogni sospetto
 1971 – Ափսոս, որ նա պոռնիկ է / Peccato che sia una puttana
 1975 – Սալո, կամ Սոդոմի 120 օրը / Salò o le 120 giornate di Sodoma)
 1977 – Մահ սառցաբեկորների մեջ / Orca
 1978 – Երկնային օրեր / Days of Heaven
 1984 – Մի անգամ Ամերիկայում / Once Upon a Time in America
 1990 – Համլետ / Hamlet
 1994 – Գայլ / Wolf
 1997 – Լոլիտա / Lolita
 1998 – Լեգենդ դաշնակահարի մասին / La leggenda del pianista sull’oceano
 2000 – Մալենա / Malèna
 2012 – Ջանգոն ազատված / Django Unchained
 2013 – Լավագույն առաջարկ / La migliore offerta
 2015 – Նողկալի ութնյակը / The Hateful Eight

Ծանոթագրություններ

Արտաքին հղումներ 

 
 
 Ennio Morricone Myspace
 The Ennio Morricone Online Community
 
 
 Streaming audio of Morricone's "The Man with the Harmonica," from his soundtrack to Once upon a Time in the West

Իտալացի երգահաններ
«Գրեմմի» մրցանակի դափնեկիրներ
Օսկարակիրներ
Իտալացի դիրիժորներ
BAFTA մրցանակի դափնեկիրներ
«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
«Ոսկե արծիվ» մրցանակի դափնեկիրներ
Իտալացի կոմպոզիտորներ
Պատվո լեգեոնի շքանշանի ասպետներ
«Ոսկե գլոբուս» մրցանակի դափնեկիրներ
Իտալացի դաշնակահարներ
20-րդ դարի դասական կոմպոզիտորներ
Իտալացի երաժիշտներ